CELEX: 61994CC0239
Language: da
Date: 1995-12-07
Title: Forslag til afgørelse fra generaladvokat Lenz fremsat den 7. december 1995. # Kommissionen for De Europæiske Fællesskaber mod Irland. # Traktatbrudssøgsmål - direktiv 91/263/EØF - manglende gennemførelse. # Sag C-239/94.

FORSLAG TIL AFGØRELSE FRA GENERALADVOKAT
      CARL OTTO LENZ
      fremsat den 7. december 1995 (
            *1
         )
      
               1. 
            
            
               I denne traktatbrudssag har Kommissionen gjort gældende, at Irland har tilsidesat sine forpligtelser i henhold til EF-traktatens artikel 189, stk. 3, samt artikel 17 i Rådets direktiv 91/263/EØF af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse (
                     1
                  ) ved ikke at sætte de ved lov eller administrativt fastsatte bestemmelser i kraft, der er nødvendige for at efterkomme direktivet, eller, subsidiært, ved ikke at underrette Kommissionen om foranstaltninger truffet med henblik på at efterkomme direktivet.
            
         
               2. 
            
            
               I henhold til artikel 17 i direktiv 91/263 skulle medlemsstaterne træffe de nødvendige foranstaltninger for at efterkomme direktivet senest den 6. november 1992 og straks underrette Kommissionen herom.
            
         
               3. 
            
            
               Irland har ikke bestridt, at der foreligger et traktatbrud som omhandlet. Sagsøgte har alene anført, at de foranstaltninger, der er nødvendige for at efterkomme direktivet, er under udarbejdelse.
            
         
               4. 
            
            
               Under disse omstændigheder kan jeg kun foreslå, at Domstolen fastslår, at Irland har tilsidesat sine forpligtelser i henhold til EF-traktatens artikel 189, stk. 3, samt artikel 17 i Rådets direktiv 91/263/EØF af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse ved ikke inden for den fastsatte frist at have sat de ved lov eller administrativt fastsatte bestemmelser i kraft, der er nødvendige for at efterkomme direktivet. Jeg skal endvidere foreslå, at Domstolen tilpligter Irland at betale sagens omkostninger.
            
         (
            *1
         ) – Originalsprog: tysk.
      (
            1
         ) – EFT L 128, s. 1.